CELEX: 62018TN0521
Language: sk
Date: 2018-08-29 00:00:00
Title: Vec T-521/18: Žaloba podaná 29. augusta 2018 – BGC Partners/EUIPO – Bankgirocentralen BGC (BGC BROKERAGE)

29.10.2018   
            
            
               SK
            
            
               Úradný vestník Európskej únie
            
            
               C 392/34
            
         
      Žaloba podaná 29. augusta 2018 – BGC Partners/EUIPO – Bankgirocentralen BGC (BGC BROKERAGE)
      (Vec T-521/18)
      (2018/C 392/42)
      Jazyk, v ktorom bola podaná žaloba: angličtina
      
         Účastníci konania
      
      
         Žalobkyňa: BGC Partners LP (New York, New York, Spojené štáty) (v zastúpení: P. Walsh, lawyer)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: Bankgirocentralen BGC AB (Štokholm, Švédsko)
      
         Údaje týkajúce sa konania pred EUIPO
      
      
         Majiteľ spornej ochrannej známky: žalobkyňa v konaní pred Všeobecným súdom
      
         Dotknutá sporná ochranná známka: slovná ochranná známka Európskej únie BGC BROKERAGE – ochranná známka Európskej únie č. 3 812 195
      
         Konanie pred EUIPO: konanie o výmaz
      
         Napadnuté rozhodnutie: rozhodnutie piateho odvolacieho senátu EUIPO zo 7. júna 2018 vo veci R 2186/2014-5.
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie v rozsahu, v akom odvolací senát určil, že zápis treba vyhlásiť za neplatný, pokiaľ ide o „služby v oblasti finančníctva, menové záležitosti, bankovníctvo, finančné služby, klíring“ patriace do triedy 36,
               
            
                  —
               
               
                  uložil EUIPO a vedľajšiemu účastníkovi konania povinnosť nahradiť trovy konania, ktoré vynaložila žalobkyňa v rámci tohto konania,
               
            
                  —
               
               
                  zmenil napadnuté rozhodnutie aj v súvislosti s trovami konania a v súlade s článkom 134 ods. 1 Rokovacieho poriadku Všeobecného súdu uložil neúspešnému vedľajšiemu účastníkovi konania povinnosť nahradiť trovy konania, ktoré vznikli v konaní pred odvolacím senátom a v rámci námietkového konania.
               
            
         Uvádzané žalobné dôvody
      
      
                  —
               
               
                  odvolací senát nesprávne rozhodol, že dôkaz o používaní bol dostatočný na preukázanie riadneho používania ochrannej známky,
               
            
                  —
               
               
                  porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001.